claudius-aelianus.de-natura-animalium 11.33
ταῶν δὲ Ἰνδικὸν δῶρον λαβὼν ὁ τῶν Αἰγυπτίων βασιλεύς , ταώνων ἰδεῖν μέγιστόν τε καὶ ὡραιότατον , οὐκ ἀξιοῖ σὺν τοῖς ἀγελαίοις τρέφειν , ὡς οἰκίας ἄθυρμα αὐτὸν εἶναι ἢ γαστρὸς χάριν , ἀλλὰ ἀνάπτει τῷ Πολιεῖ Διί , κρίνας ἀνάθημα ἐπάξιον τῷ θεῷ τὸν ὄρνιν τὸν προειρημένον . ἐρᾷ τοῦτον συλλαβεῖν ἄσωτος νεανίας καὶ πάνυ γε πλούσιος καὶ ποιήσασθαι δεῖπνον · ἀεὶ γὰρ τῇ γαστρὶ ἐχαρίζετο καὶ ἐξ ἁπάσης αἰτίας ὁ ἄσωτος οὗτος , τὸ ποικίλον τῆς τροφῆς καὶ τὸ σὺν κινδύνῳ πορισθὲν καὶ τὸ ἐωνημένον πολλῶν πόνων λαιμαργίας καὶ βδελυρίας ὑπερβολῇ κέρδος ἡγούμενος ἐς ἡδονήν . μισθὸν οὖν τῆς θεοσυλίας ἁδρὸν προτείνει τινὶ τῶν τοῦ θεοῦ θεραπευτήρων , καὶ ὑπισχνεῖται καὶ ἄλλον . ὃ δὲ ἐλπίδι κουφισθεὶς ματαίᾳ , ἔνθα ᾔδει τὸν ὄρνιν αὐλιζόμενον ἐλθὼν ἐπεχείρει συλλαβεῖν καὶ τῷ πλουσίῳ κομίσαι . καὶ ἐκεῖνον μὲν οὐχ ὁρᾷ , μεγίστην δὲ ἀσπίδα ὀρθὴν εἶδε καὶ ἐπʼ αὐτὸν τεθυμωμένην . καὶ τὰ μὲν πρῶτα ἔδεισε καὶ ἀπῆλθεν , ἐγκειμένου δὲ τοῦ ἀσώτου καὶ παρορμῶντος ὁ μὲν ὑπηρέτης ἐπὶ τὸν ταῶν ἦλθεν , ὃ δὲ ἀνωτέρω ᾅξας καὶ ἑαυτὸν τοῖς πτεροῖς μετεωρίσας καὶ ἀρθεὶς κοῦφος οὔτε ἐπί τι τῶν ἱερῶν δένδρων ἐκάθισεν οὔτε ἐπʼ ἄλλον μετέωρόν τε καὶ ὑψηλὸν χῶρον , ἀλλὰ ἐπὶ τὸ μέσον τοῦ νεώ , καὶ ἐς αὐτοὺς ἀτρέπτως ἑώρα , οἷον ὑποφαίνων ὅτι ἄρα τῆς ἐπιβουλῆς τῆς ἐξ ἐκείνων κρείττων πέφυκε , καὶ οὐκ ἔστιν αὐτοῖς ἑλεῖν αὐτόν . οὐκοῦν ἐπεὶ μηδὲν ἤνυστο , ὅπερ ἦν προδοὺς ἀργύριον ὁ ἄσωτος ἀπῄτει λαβεῖν , ὃ δὲ οὐκ ἀπεδίδου λέγων ποιῆσαι μὲν τὰ ἑαυτοῦ πάντα , ἀδύνατος δὲ εἶναι θεῶν κτῆμα ὑφελέσθαι . οἷα οὖν εἰκὸς ἦν ἔρις ὑπὲρ τούτων καὶ βοὴ ἤδη , καὶ ἤκουον πολλοί · εἶτα ἄνεισιν ὁ ἐπὶ πᾶσιν ἱερεύς , καὶ ἐρωτᾷ τῆς ἐν τῷ νεῷ φιλονεικίας τὴν ὑπόθεσιν , καὶ ἐλέγχουσιν ἀλλήλους . καὶ ὁ μὲν πλούσιος ἀπειλαῖς καὶ βλασφημίαις καὶ λοιδορίαις αἰκισθεὶς ἀπαλλάττεται καὶ ὄρνιθος ἄλλου καταπιὼν ὀστοῦν καὶ ὀδυνώμενος τὸν βίον κατέστρεψεν ἀλγεινότατα , τὸν δὲ ὑπηρέτην τὸν κακὸν οἷα δήπου ἱερόσυλον ὁ τῆς πόλεως ἁρμοστὴς ἐκόλασε , τὸν δὲ ὄρνιν οὔτε ζῶντα οὔτε νεκρὸν ἐθεάσαντο , ἀλλὰ ἑκατὸν ὡς λόγος ἔτη διαβώσας εἶτα ἠφανίσθη .
Lemmas: ταώς δέ Ἰνδικός δῶρον λαμβάνω ὁ ὁ Αἰγύπτιος βασιλεύς , ταώς ὁράω μέγας τε καί ὡραῖος , οὐ ἀξιόω σύν ὁ ἀγελαῖος τρέφω , ὡς οἰκία ἄθυρμα αὐτός εἰμί ἤ γαστήρ χάριν , ἀλλά ἀνάπτω ὁ Πολιεύς Ζεύς , κρίνω ἀνάθημα ἐπάξιος ὁ θεός ὁ ὄρνις ὁ προλέγω . ἐράω οὗτος συλλαμβάνω ἄσωτος νεανίας καί πάνυ γε πλούσιος καί ποιέω δεῖπνον · ἀεί γάρ ὁ γαστήρ χαρίζω καί ἐκ ἅπας αἰτία ὁ ἄσωτος οὗτος , ὁ ποικίλος ὁ τροφή καί ὁ σύν κίνδυνος πορίζω καί ὁ ὠνέομαι πολύς πόνος λαιμαργία καί βδελυρία ὑπερβολή κέρδος ἡγέομαι εἰς ἡδονή . μισθός οὖν ὁ θεοσυλία ἁδρός προτείνω τις ὁ ὁ θεός θεραπευτήρ , καί ὑπισχνέομαι καί ἄλλος . ὁ δέ ἐλπίς κουφίζω μάταιος , ἔνθα οἶδα ὁ ὄρνις αὐλίζομαι ἔρχομαι ἐπιχειρέω συλλαμβάνω καί ὁ πλούσιος κομίζω . καί ἐκεῖνος μέν οὐ ὁράω , μέγας δέ ἀσπίς ὀρθός ὁράω καί ἐπί αὐτός θυμόομαι . καί ὁ μέν πρῶτος δείδω καί ἀπέρχομαι , ἔγκειμαι δέ ὁ ἄσωτος καί παρορμάω ὁ μέν ὑπηρέτης ἐπί ὁ ταώς ἔρχομαι , ὁ δέ ἀνώτερος ἀΐσσω καί ἑαυτοῦ ὁ πτερόν μετεωρίζω καί ἀείρω κοῦφος οὔτε ἐπί τις ὁ ἱερός δένδρον καθίζω οὔτε ἐπί ἄλλος μετέωρος τε καί ὑψηλός χῶρος , ἀλλά ἐπί ὁ μέσος ὁ ναός , καί εἰς αὐτός ἄτρεπτος ὁράω , οἷος ὑποφαίνω ὅτι ἄρα ὁ ἐπιβουλή ὁ ἐκ ἐκεῖνος κρατύς φύω , καί οὐ εἰμί αὐτός αἱρέω αὐτός . οὐκοῦν ἐπεί μηδείς ἤνυμαι , ὅς εἰμί προδίδωμι ἀργύριον ὁ ἄσωτος ἀπαιτέω λαμβάνω , ὁ δέ οὐ ἀποδίδωμι λέγω ποιέω μέν ὁ ἑαυτοῦ πᾶς , ἀδύνατος δέ εἰμί θεός κτῆμα ὑφαιρέω . οἷος οὖν ἔοικα εἰμί ἔρις ὑπέρ οὗτος καί βοή ἤδη , καί ἀκούω πολύς · εἶτα ἀνέρχομαι ὁ ἐπί πᾶς ἱερεύς , καί ἐρωτάω ὁ ἐν ὁ νέος φιλονικία ὁ ὑπόθεσις , καί ἐλέγχω ἀλλήλων . καί ὁ μέν πλούσιος ἀπειλή καί βλασφημία καί λοιδορία αἰκίζω ἀπαλλάσσω καί ὄρνις ἄλλος καταπίνω ὀστέον καί ὀδυνάω ὁ βίος καταστρέφω ἀλγεινός , ὁ δέ ὑπηρέτης ὁ κακός οἷος δήπου ἱερόσυλος ὁ ὁ πόλις ἁρμοστής κολάζω , ὁ δέ ὄρνις οὔτε ζάω οὔτε νεκρός θεάομαι , ἀλλά ἑκατόν ὡς λόγος ἔτος διαβοάω εἶτα ἀφανίζω .